钦定古今图书集成/明伦汇编/闺媛典/第298卷 > 皇清三十一 > 高养性妻陈氏〈妇刘氏附〉
## 钦定古今图书集成/明伦汇编/闺媛典/第298卷 > 皇清三十一 > 高养性妻陈氏〈妇刘氏附〉

按《寿张县志》：“陈氏，高养性妻。夫亡，氏年二十九，遗孤其程甫六岁，氏力贫，教之读书。及长，试辄首冠。壬午之变，程避乱散失无踪，家止薄田四亩。妻刘氏年三十五无出，茹蘗自甘，昼操锹锸，夜事纺织，以奉其姑。四十年，姑殁，殡葬如礼。邻里欲公举旌表，力辞不受。姑媳俱以寿终。”

===孙嗣先妻王氏===

按《寿张县志》：“王氏，诸生孙嗣先妻。夫亡，氏年十八，孝事翁姑，抚育幼子。子死，苦志励节，终身不改。”